PATVIRTINTA

Kretingos lopšelio-darželio „Pasaka“

direktoriaus 2018 m. gruodžio 28 d.

įsakymu Nr. V1-118

**VAIKŲ, SERGANČIŲ LĖTINĖMIS NEINFEKCINĖMIS LIGOMIS (PVZ.: CUKRINIU DIABETU, BRONCHINE ASTMA AR KITA), KURIEMS REIKIA VARTOTI VAISTUS PAGAL GYDYTOJO REKOMENDACIJAS JIEMS BŪNANT ĮSATAIGOJE, VAISTŲ ADMINISTRAVIMO KRETINGOS LOPŠELYJE-DARŽELYJE „PASAKA“ TVARKOS APRAŠAS**

1. **BENDROSIOS NUOSTATOS**

1. Kretingos lopšelio-darželio „Pasaka“ (toliau tekste – Mokykla) vaikų sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendacijas jiems būnant įstaigoje, vaistų administravimo tvarkos aprašas (toliau – Tvarkos aprašas) parengtas vadovaujantis Lietuvos Respublikos teisės aktais.

2. Tvarkos aprašas reglamentuoja vaikų, sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendaciją jiems būnant įstaigoje, vaistų administravimo tvarką.

1. **VAISTŲ ADMINISTRAVIMO ORGANIZAVIMAS MOKYKLOJE**

3. Vaikų, sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendaciją tuo metu, kai jie būna Mokykloje, administruojami vaistai laikomi grupėse užrakinamoje, vaikams nepasiekiamoje spintelėje.

4.Vaistai, vitaminai ar kiti medikamentai negali būti laikomi Mokyklos grupėse, visuomenės sveikatos priežiūros kabinete ar kitose Mokyklos patalpose.

5. Administruojamus vaistus vaikui duoti gali visuomenės sveikatos biuro sveikatos priežiūros specialistas (toliau – Specialistas), o jam nesant Mokykloje, kitas direktoriaus paskirtas pedagoginis darbuotojas.

6. Vaistų vaikams administravimas Mokykloje vykdomas tik pagal gydytojų rekomendacijas.

7. Jei vaikui gydytojo paskirti vaistai, kuriuos reikia vartoti tuo metu, kai vaikas būna Mokykloje, tėvai (kitų teisėtų vaiko atstovų) įstaigos vadovui ir Specialistui ar kitam paskirtam pedagoginio profilio specialistui turi pateikti:

7.1. raštišką prašymą-sutikimą, leidžiantį Mokykloje administruoti vaistų vartojimą vaikui pagal gydytojo rekomendacijas tuo metu, kai vaikas būna Mokykloje;

7.2. šeimos gydytojo užpildytą Lietuvos Respublikos sveikatos apsaugos ministro įsakymu patvirtintą statistinės apskaitos formą Nr. 027-1/a arba Nr. E-027-1 „Vaiko sveikatos pažymėjimas“;

7.3. gydytojo paskirto vaisto konkrečiam vaikui receptą;

7.4 vaiko tėvai (kitų teisėtų vaiko atstovų) vaistus turi pateikti originalioje pakuotėje su informaciniu lapeliu, tinkamu galiojimo laiku. Ant pakuotės turi būti užrašytas vaiko, kuriam skirti vaistai, vardas ir pavardė.

8. Specialistas ar kitas Mokyklos direktoriaus paskirtas pedagoginis darbuotojas pagal gydytojo rekomendacijas, parengia ir su tėvais (globėjais, rūpintojais) suderina vaisto vartojimo administravimo planą, kuriame nurodomas vaisto pavadinimas, kiekis, vartojimo tvarkaraštis (laikas), vartojimo būdas, galimi pašaliniai efektai.

9. Specialistas ar kitas Mokyklos direktoriaus paskirtas pedagoginis darbuotojas vaistus vaikui paduoda tik tais atvejais, kai vaikui gydytojo paskirti vaistai turi būti vartojami jam būnant Mokykloje.

10. Vaistus vaikui Mokykloje gali duoti ar suleisti ir vaiko tėvai (globėjai, rūpintojai), tai suderinę su Mokyklos administracija pagal Tvarkos aprašo 7 punkto reikalavimus.

11. Sergantiems cukriniu diabetu vaikams, jei Mokykloje reikia suleisti insuliną ar nustatyti gliukozės kiekį kraujyje, Mokyklos administracija privalo sudaryti galimybę vaiko tėvams (globėjams, rūpintojams) pasinaudoti atskira patalpa, siekiant užtikrinti privatumą ir tinkamas higienos sąlygas.

12. Pirmasis gydytojo paskirto vaisto kiekis turi būti suvartojamas vaikui esant namuose.

**III. VAISTŲ ADMINISTRAVIMO VYKDYMO TVARKA MOKYKLOJE**

13. Siekiant išvengti vaisto vartojimo klaidų, kiekvieną kartą prieš duodant vaikui vaistą patikrinti:

13.1. ar konkrečiam vaikui paskirtas vaistas;

13.2. ar tai tas vaistas, kuris paskirtas šiam vaikui;

13.3. ar teisingas vaisto kiekis;

13.4. ar teisingas laikas;

13.5. ar teisingas vaisto vartojimo būdas.

14. Vaikas vaistą turi suvartoti tik stebint visuomenės specialistui ar kitam direktoriaus paskirtam pedagoginiam darbuotojui.

15. Specialistas ar kitas direktoriaus paskirtas pedagoginis darbuotojas apie tai, kad vaikui duoti pagal gydytojo rekomendaciją paskirti vaistai jo buvimo Mokykloje metu atžymi/įrašo tam skirtame žurnale: data, laikas, vaiko vardas, pavardė, gimimo metai, vaisto pavadinimas, kiekis, vartojimo būdas, kas davė vaistus ir pasirašo.

16. Vaiko tėvai (kitų teisėtų vaiko atstovų) informuojami apie tai, kad vaikui būnant Mokykloje buvo jam duoti administruojami vaistai.

17. Mokykloje turi būti sąrašas vaikų, kuriems gydytojo paskirti vaistai yra administruojami Mokykloje su jų tėvų (kitų teisėtų vaiko atstovų) kontaktiniais telefonais.

**IV. BAIGIAMOSIOS NUOSTATOS**

18. Specialistas ar kitas įstaigos direktoriaus paskirtas pedagoginis darbuotojas yra atsakingas už vaikų, sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendacijas jiems būnant Mokykloje, vaistų administravimo organizavimą ir vykdymą.

19. Mokykla užtikrina informacijos apie vaiko sveikatą konfidencialumą. Informacija apie vaiko sveikatą teikiama tik vaiko tėvams (kitų teisėtų vaiko atstovų). Kitiems asmenims informacija apie vaiko sveikatą teikiama teisės aktų nustatyta tvarka arba pateikus raštišką vaiko tėvų (kitų teisėtų vaiko atstovų) sutikimą.

20. Tvarkos aprašo vykdymo kontrolę vykdo Mokyklos direktorius.

\_\_\_\_\_\_\_\_\_\_\_\_\_\_\_\_\_\_\_\_